Í dag verður nokkuð sjaldséð vestanátt með éljum eða skúrum á vestanverðu landinu en bjartviðri norðan og austanlands . Svipað veður verður á morgun , og dregur úr éljum og snýst svo smám saman til suðaustanáttar með heldur hlýnandi veðri . Þetta kemur fram í hugleiðingum veðurfræðings hjá Veðurstofunni . Nóvember er þar sagður hafa verið í svalara lagi fram að þessu miðað við síðustu tíu ár , en útlit er fyrir hlýrra veður en í meðalári í næstu viku . Í dag má reikna með suðvestan eða vestan þremur til tíu metrum á sekúndu dálítil él en léttskýjað verður norðan og austantil . Úrkomulítið á morgun en gengur í suðaustan fimm til þrettán metra á sekúndu suðvestantil seint annað kvöld . Hiti um frostmark við suður og vesturströndina , annars tveggja til tíu stiga frost , kaldast í innsveitum norðanlands . Veðurhorfur á landinu næstu daga : Á mánudag : Suðaustan 8 - 15 m / s , skýjað með köflum og frost 0 til 7 stig , en 15 - 23 við suður - og vesturströndina og rigning með köflum og hiti 0 til 5 stig . Á þriðjudag : Minnkandi suðaustanátt , skýjað með köflum og yfirleitt þurrt . Hlýnar lítið eitt . Á miðvikudag : Norðaustan 5 - 10 slydda eða snjókoma norðan - og austanlands , en rigning við ströndina . Á föstudag : Útlit fyrir suðaustlæga átt með dálítilli rigningu , einkum suðaustanlands , en þurrt og bjart norðanlands . Heldur hlýnandi .